1966 MEXICO CITY
Hvad er et ormehul? Tænk på det som en midlertidig portal.
Det gør det muligt at forbinde to punkter i rum-tid
og springe fra A til B.
For at passere igennem det, må man skabe partikler,
som bevæger sig hurtigere end lysets hastighed.
Disse partikler kaldes tachyoner.
Ifølge en teori opstår ormehuller hvert 30. år,
når Jorden ligger på linje med de andre planeter.
Og det gode ved det er?
Teorien åbner mulighed for
at rejse i tiden.
I VORES TID
Det var alt for i dag. Vi ses i morgen.
Og husk at have et åbent sind.
Doktor, har De tænkt over mit spørgsmål? Jeg kunne være Deres assistent.
Jeg ved ikke rigtigt, Julia.
Alle de andre lærere har en, og jeg må være tæt på Dem.
Deres arbejde er fantastisk ligesom alt andet, De har opnået her.
-Lad mig undersøge det. -Tak.
Goddag. Hej, Bertita.
NATIONAL KUNSTFESTIVAL MEXICO - 1966
-Goddag, Sandra. -Hej.
Den sovjetiske sending er vist kommet?
De oplysninger har dr. Quijano, Nora.
Men hvis din mand kommer, vil de sikker fortælle ham det.
Jeg går nu. Har De brug for noget?
Den sovjetiske sending er vist kommet? Mine transducere bør være med.
Ja, det må De undskylde.
Jeg glemte at give dr. Esquivel besked. Men de er kommet.
Dr. Esquivel bestilte dem ikke. Det gjorde jeg.
Og en anden ting. Jeg vil gerne have en assistent.
-En har meldt sig. -En assistent?
Hør her, min søde. De har fået, hvad De vedholdende bad om.
Deres klasse. Vi kan tale om assistenten senere, ikke?
Hav mig undskyldt, min søde.
Luzma!
Luz Maria!
FREMSTILLET I USSR
ADGANG FORBUDT KUN FOR AUTORISERET PERSONALE
Vi fortsætter med noget romantisk musik.
En sang, som er på vej op ad hitlisterne
og uden tvivl vil få hjerter til at danse.
Du fik den.
Nu sker det.
Kom.
Den virker.
Portalen er åben, Héctor.
Kom så.
Kom nu!
Ja.
-Skal vi teste den? -Ja.
Nej.
Hvorfor? Den var ikke engang begyndt at rotere.
Jeg tror, vi må have et større budget.
Har du en plan for det?
Jeg har inviteret dr. Carrasco hjem til middag i aften.
Hvorfor? Vi kunne drøfte det på hans kontor.
Ja, men kan kom og forhørte mig om, hvad vi har brugt pengene på.
-Jeg kan virkelig ikke lide ham. -Jeg kan heller ikke lide ham. Kom.
Men vi må blødgøre ham lidt, så pengene bliver ved med at komme.
Vi er så tæt på, Nora. Vi er der næsten.
Hold mund, og kys mig.
Har du læst det, skat? Mexico City iværksætter metroprojektet.
-Virkelig? -Byggeriet begynder om et år.
De fører sig frem.
Omsider ordentlig transport i den trafikerede by.
Nu er vi i fremtiden.
Du, Héctor?
Hvad skal vi sige til Carrasco?
Hvad vi har lavet, ikke?
Jo, men denne gang må vi vise ham noget.
Nej, det er vi ikke klar til, Nora.
-Hej, min ven! -Hej, min ven! Godt at se dig.
-Hej, Rebeca. -Hej, Héctor.
Hvad er der?
Du får et praj.
Det starter med G
og slutter om ni måneder.
Tillykke.
-Tillykke, svigerinde. -Tak, Héctor.
Da I ikke vil have børn, må I være moster og onkel.
Vi bliver gode til det.
-Hvad sagde Vicente? -Han ved det ikke endnu.
-I er de første. -Han bliver lykkelig.
Kom til middag og se ham i ansigtet, når jeg siger det.
-Vil I? -Vi kan ikke i aften.
Carrasco kommer til middag.
Angående det tophemmelige projekt?
-Ja… -Fortæl mig om det!
Det må vi ikke. Det er universitets politik.
Men vi gør noget andet.
Middag i morgen, og jeg bager den æbletærte, du er så glad for.
Søs, du bliver verdens bedste mor.
Du er så sød.
Nå, jeg løber igen.
-Farvel, Héctor. -Farvel.
-Farvel, min ven. -Farvel, min ven.
-Skål. -Skål, doktor.
For videnskaben.
-Hvad synes De om den? -Den er dejlig.
Hvad mener De om, at de studerende vil fjerne ekspræsident Alemáns statue?
Gid de ville sprænge den i luften.
Nå, skal vi komme til sagen?
Doktor, hvad er status på Deres forskning?
Jo…
Jeg har støttet Dem i årevis,
men universitetet har brugt en formue på forskningen.
-Ja. -Hjælp mig. Giv mig noget.
Ja. Jeg sætter naturligvis stor pris på det.
Lad mig være ærlig.
-Vi har brug for mere tid og flere penge… -Nej. Vil De give mig et hjerteslag?
-Slet ikke, jeg… -Vi har en teori.
Nej, lille ven. Nej.
Universitetet har ikke spenderet penge for at få Deres teori.
Jeg skal bruge en tydelig redegørelse. Hvor er pengene blevet af?
Jeg forstår, men vi behøver kun to uger til.
Nej, det er udelukket.
Jeg må have resultater. Jeg er under stort pres.
Når De ser, hvad vi har opnået, har De det nødvendige…
De vil sætte Mexico på landkortet.
Dem, UNAM, os.
Det vil revolutionere videnskaben, fysikken.
Det vil ændre alt for menneskeheden.
Ja.
Jeg havde den ære at møde Kennedy, da han var på besøg med sin hustru.
Da jeg så dem sammen, indså jeg hemmeligheden bag deres succes.
Han tager sig af de vigtige ting.
Hun tager sig af kameraerne. De udfylder hver sin rolle.
Hvis man har de rigtige brikker, men har placeret dem forkert,
er der intet, som passer.
Der var den, Héctor.
Der var den.
-Der var den. -Har hun det godt?
Der var den.
Da De ikke har kunnet fremvise resultater,
må jeg informere bestyrelsen om, at forskningen vil blive indstillet.
Det er mange års arbejde.
Vi kan vise Dem noget allerede i morgen.
Udmærket. Farvel og tak for mad, dr. Esquivel.
Deres hustrus buñuelos er fremragende.
-Ja, ikke? -Tak.
Hils fru Eréndira. Jeg sender hende nogle.
Farvel.
-Følg ham ud. -Tillad mig.
Tak.
-Héctor, vi har svaret. -Hvilket svar?
Carrasco, den rædsomme mand, gav os det.
Vi har de rigtige brikker, men på de forkerte steder.
Og hvad har maskinens manglende funktion at gøre med vand fra toilettet?
Corioliseffekten.
Trækker jeg ud i toilettet på den sydlige halvkugle,
roterer vandet én vej.
På den nordlige halvkugle, roterer det…
Maskinen skal rotere den anden vej.
Giv mig en skruetrækker.
-Hvad er der med Carrasco? -Han er bare dum.
Stjerneskruetrækker.
Ja, han er, men du siger ingenting.
Skal jeg skændes med ham?
Tag nu ikke fejl af kortene.
Du kunne i det mindste forsvare mig.
Og nej, jeg tager ikke fejl af kortene.
Det skal sidde her.
Den…
…er klar.
Placer transduceren.
Héctor, portalen er stadig åben.
Og den kører stadig.
Nora.
Skal vi rejse?
-Ja. -Lad os rejse.
-Døre. -Døre.
Héctor.
Rejser vi til fortiden eller fremtiden?
Fremtiden.
-Hvor langt? -Højst 15 minutter, ikke?
15 minutter.
Turbiner.
Turbiner aktiveret.
Ilt.
Åbnet for ilt.
Kraft.
På 100 procent.
Tachyoner.
TACHYONER
-Tachyoner genereres. -Gaussmåler?
Gaussmåler stabil i det grønne felt.
Klar.
Nora.
Du er et geni.
Jeg vil ikke rejse.
Kom nu.
Vi kommer tilbage.
Det er virkelig fremtiden.
Nej, de ankom ikke hver for sig, men sammen.
Det her…
…er dig og mig.
Er du uskadt?
-Ja, det tror jeg. -Er du?
-Og du? -Jeg er rundtosset.
Prikker det alle vegne i dig?
-Ja. -Gør det?
Meget.
Nora, hvor er vi?
Hvorfor…
Hvorfor er vi ikke i laboratoriet?
Lad mig se efter.
Hvad?
-Nej. -Hvad sker her?
Nej!
-Gjorde du noget? -Nej…
Ingen strøm.
Tranduceren…
Den er brændt sammen.
Det kan ikke være rigtigt. Vi er rejst mere end 15 minutter.
Universitetet skulle være…
…et sted i nærheden.
Eller et par kilometer væk. Det kommer an på…
…hvor langt ud i fremtiden, vi er rejst.
Héctor…
Vi fejlberegnede tachyonernes hastighed.
Vi har rejst…
…i tiden.
Vi gjorde det, skat. Vi gjorde det.
-Ja! -Vi gjorde det.
Hvad gør vi nu?
For det første…
…skal vi finde en ny transducer.
Og gennemgå udregningerne for at finde fejlen.
Lad os finde universitetet.
Lad os det. Ja.
STEM PÅ RUTH CHEREM
DIN KANDIDAT - FREMTIDEN ER NU!
Sig mig, er det en købmandsbutik?
Meget mere moderne, ikke?
Hvor langt ud i fremtiden er vi rejst?
Det ved jeg ikke. Kom.
Godaften.
Undskyld, frøken.
-Frøken? -Hun kan ikke høre os.
-Hun er nok handicappet. -Hun har de der…
Hvilken smag?
-Hvabehar? -De kondomer har smag.
-Vi har også nogle med struktur. -Nej.
Kondo… Nej.
Det ville jeg ikke bede om i damers nærvær.
Nå nej. Nej.
Undskyld, med smag?
Der er kirsebær og ananas. Brombær kom sidste år.
Se her, Nora.
Se.
Vi har rejst…
…59 år frem i tiden.
Undskyld.
Ved De, hvordan man kommer til Mexicos Nationale Autonome Universitet?
-UNAM. -Ja.
Er I i bil?
-Nej, ikke rigtigt. -Det letteste er metroen.
Om bag ved og til venstre. To gader fremme ligger stationen.
-Metroen? -Ja.
-Den vil jeg se. -Farvel. Tak.
Farveller.
Hvad er det for nogle tingester?
-Alle har en. -Måske…
Jeg ved det ikke, men de virker hypnotiserede.
Ja.
Undskyld. Hvordan kommer vi til UNAM?
-To stationer fremme. -Skift der til den grønne linje.
-Tak. -To til og den grønne linje.
Utroligt.
Der er den.
Héctor!
Nora.
Hvor er præsident Alemán?
Jeg sagde det jo.
-Alt ligner sig selv. -Ja.
Lidt slidt, men ja.
Hvis alt er som før, bør depotet være åbent.
Ja. Lad os håbe det.
Héctor. Hvad er det for noget?
Det må være de studerende.
Jo, men "Død over patriarkatet"?
Hvilket patriarkat?
-Hvor skal jeg vide det fra? -Kom.
-Går det? -Vent.
Sådan.
Værsgo.
MASTERCLASS HVORDAN LAVER MAN EN PODCAST?
Det er ikke fysikinstituttets depot.
Bestemt ikke.
Det ligner arktitekturinstituttet.
Hvordan finder vi transducerne?
Det ved jeg ikke. Måske ovenpå?
"Rygning forbudt"? Hvad har de imod rygning?
-Hej, dame. -Héctor…
-Læg den tilbage. -Godaften.
-Godaften.
Hvad laver I her?
Vi ville ikke stjæle, hr. betjent.
Fordi I ikke kunne.
Sig, vi leder efter fysikinstituttets depotrum.
Vi leder efter… Godt.
Hr. betjent, vi arbejder her.
Jeg er dr. Esquivel. Det er dr. Cervantes. Følg os til rektor. Han kender os.
-Ja. -"Rektor."
-"Doktorer." -Som om.
I er ansat ved universitetet, men I har kun ID-kort.
Fra 1966.
Fin Chiquidrácula-butterfly.
-Chiqui-hvem? -Kan du ikke huske Chiquilladas?
-Hvad er Chiquilladas? -Sig mig, har I levet under en sten?
Vi er fra 1966.
Vores tidsmaskine gik i stykker og bragte os til 2025 ved en fejl.
Vi skal bruge en tranducer for at starte den,
tjekke det hele og vende tilbage til vores tid.
Sid ned, unge mand.
Bed om en toksikologisk test.
-Toksikologisk? -Toksikologisk?
-Vi er ikke narkomaner. -Sæt dig.
-Godmorgen. -Godmorgen.
Gå I bare.
Godmorgen.
-Undskyld. -Vent udenfor.
Jeg vidste det.
De er…
…rejst gennem et ormehul.
-Ja. -Utroligt.
Ja, præc… Undskyld, men…
Hvem er De?
Julia Villalba. Jeg var Deres elev.
Nu er jeg universitetets rektor.
-Julia, min elev. Julia? -Ja.
-Kære pige! -Ja.
Rektor?
Julia.
Jeg vidste, du ville nå langt, Julia.
Måske ikke så langt som Dem.
Jeg vidste, De rejste i tiden. Jeg sagde det.
Men ingen troede på mig.
Hvad mener du? Jeg har altid troet på dig.
Det er Alondra. Din grandniece.
En af fakultetets bedste studerende. Det ligger til familien.
-Er du datter af… -Hvis datter?
Rebequitas. Rebeca er min mor.
-Selvfølgelig! -Rebeca!
Rebeca fik en datter. Kun piger!
Hvor er du sød!
Jeg havde ikke troet, jeg skulle møde den fremragende dr. Nora.
Min grandtante? Jeg læser fysik på grund af dig.
-Gør du? -Ja.
-Du har en sød, lille næse. -Synes du?
Jeg er glad for, I kender hinanden.
-Og at I ved, hvad der foregår. -Ja.
Julia, fru rektor, vi har brug for hjælp.
Portalen, vi kom igennem, kan lukke når som helst.
Det kan ske om dage eller timer.
Vi ved det ikke, før vi får startet maskinen,
tjekket instrumenterne og repareret eventuelle skader.
Og analyseret, hvor vi regnede forkert.
Vil De rejse tilbage?
Det er meget vigtigt,
at årsagen til Deres tilstedeværelse forbliver hemmelig.
I det mindste indtil jeg kan finde på en rimelig forklaring.
Verden har ændret sig.
Teknologien har udviklet sig på måder, vi ikke kunne forestille os.
-Hvor skal vi begynde? -Ja.
Døren er åben.
-Mor, jeg er hjemme. -Jeg kommer.
Her er nogen, du skal møde.
Héctor.
-Goddag. -Hej.
Og… Nora.
Hej, Nora.
-Jeg er din moster. -Hvad for noget?
Jeg forstår ikke… Hvordan det?
Du er…
Du ligner din mor på en prik.
Jeg forstår det ikke.
Nej.
Moster Nora?
Ja.
Det er et mirakel!
-Husets specialitet. -Den berømte æbletærte.
Nemlig. Den er legendarisk.
-Den mangler aldrig her i huset. -Aldrig.
Jeg fandt opskriften i mors gamle kogebog, og…
…her er den.
-Tak. -Hvorfor lærte hun dig ikke at lave den?
Hun kan opskriften udenad.
Bor hun samme sted? Jeg vil gerne møde hende.
Mor… døde, kort tid efter du forsvandt.
Efter jeg blev født.
-Hvad? Hvordan? -I en bilulykke.
Hun gjorde alt for at finde dig.
Nej…
Héctor, vi må tilbage.
Hvis hun ikke havde ledt efter mig, var hun ikke død.
Nej, sådan har ingen set på det.
Og at ændre det ville ændre alt, ikke?
Skal vi ikke bare… hvile os?
Vi gør gæsteværelset klar, skat.
-Ja, mor. -Det er ikke nødvendigt, Rebeca.
Rektor Julia har fundet et sted.
Onkel, er der ikke nogen, du vil møde? Ingen, du gerne vil se?
Jeg er enebarn, Alondra.
Jeg har kun Noras familie.
Hej.
Hvad siger du?
Hvordan ser jeg ud?
-Godt. -Synes du?
Men… mærkelig, ikke?
Jeg synes…
…bukserne er alt for korte.
Hvis jeg trækker dem ned, skal du bare se.
Man kan se mine underbukser.
Lad mig se.
Det er vist bedre. Ja.
Jeg vil hellere se dine ankler end dine underbukser.
-Perfekt. -Og jeg? Se engang.
Havde de ikke din størrelse?
-Det er min størrelse. -Er det?
Du ser vidunderlig ud.
Men hele dagen vil jeg tænke, du har klædt dig ud som mand.
Det er overvældende.
Ja.
Har du set det lille fjernsyn? Det ligner det, alle går rundt med.
-Men det her er større. -Ja, det er.
-Hvordan virker det? -Folk trykker på det.
Prøv at trykke her.
Mama, ryst den røv Vi danser til festen
Vi er seje, og nu er vi her
Vi styrer for vildt
Jeg er alene Blander mig ikke med taberne
Mama, ryst den røv for mig
For mig Mama, ryst den røv bare for mig
Hun faldt for en latino som mig
Jeg holder mig til gaden, hvor jeg er…
-Lad os slukke for det. -Ja.
-Javel. -Sikke poeter.
Stilheden er bedre.
Den går aldrig af mode.
Sikke mange højhuse.
Byen kan åbenbart kun vokse opad.
Héctor.
Det er ikke til at begribe, at vi er i fremtiden.
Jod.
Erbium.
Dubnium.
Og jeg elsker dig.
Gør du?
Hvordan er det mon…
…at elske i fremtiden.
-Godmorgen. -Godmorgen.
Dokumenterne foran Dem er strengt fortrolige og klassificerede.
Del dem ikke med nogen.
Undskyld, men jeg har svært ved at fatte det her.
Jeg har viet mit liv til at studere rum-tidteorier.
Og nu er de alle bevist, fordi De sidder der.
Som rektor sagde, må vi holde det strengt fortroligt.
I hvert fald til vi forstår konsekvenserne for menneskeheden.
Vi er blevet bedt om at hjælpe med at reparere deres maskine.
-Ja. -Lad os være enige om, at det vil vi.
Men kan vi bruge lidt tid på at overveje paradokserne?
Konsekvenserne ved, at de rejser tilbage til fortiden?
Vil det ikke påvirke vores nutid?
Han har en pointe.
-Må jeg, doktor? -Værsgo.
Vi er allerede rejst til fremtiden, som De kan se med egne øjne.
At rejse tilbage til fortiden er stadig en hypotese.
Så det indebærer risici og sandsynligvis overraskelser.
Men teorien…
…vores teori, siger, at det vigtigste er
at vende tilbage på præcis det rigtige tidspunkt.
Vores analoge tæller fejlede, men det undgår vi med nutidens teknologi.
Derfor rejste vi 59 år i stedet for 15 minutter.
-Alt står i rapporten foran Dem. -Nemlig.
Hvad mener De, det næste skridt er?
Altså…
-Vi skal have maskinen til at virke. -Ja.
Vi skal bruge kompatible dele
og Deres viden og hjælp.
Vi skal kunne måle magnetismen
for at bekræfte, at ormehullet er åbent, så vi kan rejse i tiden.
Hvis det lukker, må vi vente 30 år på at vende tilbage.
Rogelio, tak.
De får en mobiltelefon hver.
Udveksl kontaktoplysninger,
og stå til doktorernes rådighed døgnet rundt.
Hvis alle samtykker, beder jeg instituttet om
at sætte Deres igangværende forskning på pause.
Så kan De hellige Dem det her.
-Lad os lave en arbejdsplan. -Undskyld.
-Hvordan virker den? -Den har touchscreen. Alondra.
-Den her virker ikke. Den er… -Se her.
Tryk knappen ind, og hold den nede.
Du bruger den.
Det er en touchscreen med halvledere. Når man berører dem, lukker de.
Genialt. Det er virkelig fremtiden.
Héctor, har du fundet ud af, hvad internettet er?
Ja. Ifølge internettet er det et netværk
af forbundne computere verden over til deling af information.
De er forbundet i trådløse netværk med radiofrekvenser på 2,4…
Hold da op.
…til 5 gigahertz.
Gigahertz?
Bølgerne må være alle vegne hele tiden.
Det er allestedsnærværende.
Her er helt anderledes.
Jeg finder kaosset mere romantisk. Og de små skærme overvælder mig.
Utroligt, at så mange data kan være i den lille tingest.
Hvorfor bruger du ikke din?
Tante og onkel, transducerne.
-Ikke længere russiske. -Russiske?
Kinesiske. Universitetet køber dem på República del Salvador.
Gaden?
I centrum.
Det ser ud til, alle elektriske forbindelser fungerer.
Herligt.
Alle instrumenter virker.
Turbinen pulserer også.
Lad mig se.
Lad os se.
Niveauet af magnetisme falder.
Portalen kan lukke hvert øjeblik.
Instrumentet virker, nålen bevæger sig, men…
Der genereres ikke tachyoner.
Hvordan er det muligt?
Maskinen virker.
Vi har tjekket tachyonmeteret fire gange.
Jeg ved ikke, hvorfor der ikke genereres tachyoner.
Fru doktor, De har brug for en pause.
Nu.
-Skål. -Skål, flotte hr. doktor.
-Den er god. -Den er fra vores tid.
Nej.
Jeg bliver aldrig træt af at beundre dine smukke øjne.
Aldrig.
Hold mund, og kys mig.
I arbejder nok hårdt.
-Hej. -Hej.
Hej, Alondra.
-Hvordan går det? -Tja…
Ikke godt.
Klokken er mange. I må have noget søvn.
Vil I have et lift hjem?
Et hvad?
Hvor er den god.
Et lift. Jeg kan køre jer hjem.
Et lift.
Nej tak, min ven. Vi bliver her og arbejder lidt endnu.
Fint.
Så ses vi i morgen.
Ja. Tak.
-Det var så lidt. -Farvel.
Okay, her er planen.
En ven har inviteret mig hjem til at par øl.
I kan slappe af og hygge jer. Det er feltarbejde. I må opleve fremtiden.
-Jeg er nede med det. -Hvad?
-Nyt lingo. Følg med, Nora. -Sejt, onkel.
Kommer du?
-Jeg er også nede med det. -Sådan. Skål.
Gør nu ikke noget mærkeligt, vel? Folk må ikke opdage, I er fra 60'erne.
Jeg beder jer.
-Alondra! -Hej.
-Jeg troede ikke, du kom. -Jeg kommer altid.
-Hvem er de gamle? -Det er min tante og onkel.
De er mennonitter.
-Hvad? -De laver ost.
Når de er udenfor deres menighed, er alting fremmed.
-Skal vi? -Ja.
Paloma?
Nej. Jeg hedder Nora.
Hyggeligt.
Hyggeligt at måde dig.
-Jeg så det, bitch! -Altså.
Fyrene kan lide jagten, ikke fangsten.
-Gæt, hvem jeg var sammen med? -Hvem?
-Pablo. -Ham, du knaldede på Corona?
Hvad blev der af Denise?
Hun ved ikke, hvad hun vil.
Jeg ved ikke, om hun er seriøs, eller om jeg er backup.
Bestem dig nu. Pige eller fyr?
Jeg går ikke efter køn, men kærlighed. Jeg har ingen præferencer.
Heller ikke jeg.
Og De, frue? Har De præferencer?
Mig?
Med…
-Det var gas! -Det var for sjov! Skål!
-Skål! -Shot!
De danser sammen. Se.
Danser du sådan?
-Det afhænger af nummeret. -Dans ikke sådan.
-Hvorfor ikke? -Nej.
Alt er så anderledes nu.
I min tid kunne jeg ikke gå til fest alene.
Jeg skulle have Héctor med. Eller min fætter. Eller min far.
Nogle skulle følge med. Altid.
Se de piger.
De drikker og drikker. Ryger og ryger.
Og de har ingen præferencer.
Tja…
Bare se på dem.
De ser glade ud.
-Og de kom alene. -Nej, tante. De kommer sammen.
Héctor.
Jeg tænker hele tiden på, hvis vi nu ikke kan vende tilbage.
Det gør vi.
Jeg ved det.
Når det sker, vender vi tilbage til det øjeblik og det sted, vi forlod.
Intet vil være sket.
Jeg ved det, for sådan er vores kærlighed.
Stærk i fortiden.
Stærk i fremtiden.
Den er allestedsnærværende.
Den er overalt.
Jeg venter på, du holder mund, så jeg kan kysse dig, men du er tavs.
-Den er allestedsnærværende. -Ja.
Den er overalt ligesom internettet.
Kun det har ændret sig.
-Bølger af… -Bølger.
Radiofrekvenser på 5 gigahertz.
-Lige præcis. -Nora.
-Det påvirker maskinen! -Maskinen…
-Hold så mund, og kys mig. -Godt.
Der er helt sikkert det, vi har brug for.
Hvad kaldte De de der…
-Jammere. -Jammere.
Mekatronik-folkene arbejder på det.
Wow, doktor. Tak for at minde mig om, hvorfor jeg elsker fysik.
Evnen til at tilpasse variabler er forskellen på talent…
…og genialitet.
Jeg er nødt til at gå. Kom i gang. Arbejd hårdt.
Og giv mig besked, så snart maskinen virker.
-Det gør jeg, Julia. Tak. -Tak.
-Lad os skynde på mekatronik-folkene. -Ja.
Doktor, skal vi hente batterier?
-Ja. -Jeg må i skole.
-Tak. -Farvel.
-Hej. -På gensyn.
-Hej. -Tak.
Hvad er der?
Jeg kan lide at se dig brillere.
Men det er også irriterende.
Det er, som om det var din opfindelse, og jeg bare er din assistent.
Héctor, det tror de måske, men det er ligegyldigt.
Det her…
…er dig og mig.
Det ved jeg.
Nora!
Portalen lukker.
Jeg håber, teknikerne hurtigt får lavet jammerne.
Mekatronik-folkene er nørder. De er færdige i dag eller i morgen.
Det håber jeg.
Hvad med ham her?
Til hvad?
De popper op sådan her. Kan man ikke lide ham, swiper man videre.
Til den næste og den næste og så videre.
Det er smart.
-Er det sådan folk bliver gift? -Nej, ikke gift.
Hvad er der galt med at blive gift?
At ens karriere og økonomi afhænger af en anden? Eller andre, hvis man får børn.
Okay. Men ægteskabet har sine fordele.
Kammeratskab, sikkerhed, stabilitet.
Og med ægteskabet følger…
Det der.
Ja, men det får man også uden ægteskab.
Jeg mener… Det er muligt, men ikke…
Tro mig, det er helt sikkert muligt.
Min pige. Hvorfor? Du er sådan en pæn pige.
Du går med briller.
Den opfattelse har ændret sig. Den må du give slip på.
Og folk knalder ikke kun for at få børn. De gør det også for sjov.
Ja, det ved jeg godt.
Men…
Fedt.
Okay, jeg vil spørge dig om noget. Du skal svare ærligt og hurtigt.
Okay.
Onanerer du?
-Hvad? -Hurtigt.
-Hvad er det for et spørgsmål?
-Nej. -Svar så!
-Får man måske behårede hænder? -Alondra!
-Nej! -Tante…
Den slags spørger man ikke om…
-Du kan ikke engang tale om det! -Nej! Nej, unge dame.
Nej.
Du skal med til en sexshop.
Du milde.
Nora, har du prøvet den elektriske tandbørste?
Det er min yndlingsting i…
Nora, din skønhed er…
…som farver spredt af en linse…
Nej, som en kvasars implosion, som…
Héctor. Kan du lide det eller ej?
Jeg elsker det.
Vent.
Se, hvad jeg har købt.
Du har købt kondomer.
Ikke blot kondomer.
Disse kondomer har en vibrerende ring.
Det her er en trådløs vibrator.
Jeg elsker den her.
Spray, som udsætter udløs…
Hvorfor har du købt den?
Hvad mener du med hvorfor?
Så Alondra, du købte det her?
-Ja. Hun tog mig med til sexshoppen. -Har du været på bordel?
Bordel? Nej. Det er en butik.
Der købte jeg også det her til dig.
Hvorfor drøfter du vores intime liv med andre end mig?
Hvordan går det, Nora?
Er alt vel?
Fint.
Det tror jeg nok.
Hvad mener De om denne tid?
De videnskabelige fremskridt er overvældende.
Højt specialiseret teknologi.
-Jeg havde aldrig troet… -Lad os sætte os.
Nej, jeg spurgte ikke om forskerens mening.
Hvad mener De som kvinde?
Jeg var så vant til vores status, at det er svært at forstå den nye.
Det må være svært.
Men det er en bedre tid end i 60'erne at være kvinde.
Især for en forsker.
Og med Deres aktive, skarpe og hurtige hjerne tænkte jeg…
…at De bør deltage i en konference i morgen.
En konference?
Skulle vi ikke holde tidsrejseriet tophemmeligt?
Vi behøver ikke at sige, hvor De kom fra.
De skal bare dele Deres forskning.
Lad os nyde godt af Deres utrolige intellekt.
Det ville være en stor ære.
Jeg spørger Héctor, om han vil tale.
Nej. I dette tilfælde
beder vi kun Dem om deltage, ikke Héctor.
Det er en speciel konference, fordi det er 8M.
Klokken 8 er tidligt. Der kommer næppe mange.
Nej, Nora, 8. marts.
Den internationale kvindedag.
Er der en international kvindedag?
Det er der nu.
Men så…
Men så ja.
Men hvad har jeg at sige til kvinder?
Jeg er bogstaveligt talt en stemme fra fortiden.
Nej, Nora.
På en måde, som er svær at forklare og begribe,
er De fremtidens stemme.
Jeg mødte Julia på campus.
-Hun fortalte mig om en konference. -En konference?
Med indlæg om tophemmelige opfindelser?
Nej. Med indlæg om vores teori.
-Nej tak. Bland mig udenom. -Bare rolig.
Hun inviterede kun mig.
Kun dig?
Hun siger, at instituttet arrangerer den som en del af 8M.
Den internationale kvindedag.
Den internationale kvindedag?
Hvornår er den internationale mandedag?
Alondra siger, at alle andre dage er internationale mandedage.
Nora, har du ikke bemærket det?
De betragter mig som din assistent.
Det har jeg aldrig givet dem indtryk af.
Og hvad ved jeg om det? Jeg måtte ikke få en.
Det var jeg ikke indblandet i.
Men her og nu støtter du ikke mig.
Støtter dig?
Hvis det generer dig så meget, så bed Julia om at sætte dig på som taler.
Som jeg gjorde i vores tid.
Og det er min pointe, Nora.
Det, folk ser her, er…
…anderledes.
Deres øjne ser noget andet. Er du med?
Måske ville det være godt at prøve at se de ting.
Selvfølgelig siger du det.
Du er partisk, fordi situationen er til din fordel.
Det vil være en fejl at lade dine øjne vænne sig til det.
For når vi vender tilbage til 60'erne…
…vil vi ikke længere se tingene klart.
Héctor, i dag mere end nogensinde
ser jeg alt fuldstændig klart.
Goddag.
Jeg takker det fakultetet for at lade mig åbne dette forum,
Kvindelige Forskere Forandrer Fysikken,
for at fejre den internationale kvindedag.
Kongressens første foredragsholder er dr. Nora Cervantes,
som er kommet langvejsfra for at fortælle om sin betydningsfulde forskning.
Tak, doktor.
Lige et par ord.
Lad mig sige et par ord.
Hvorfor gør han det?
Goddag, alle sammen.
Jeg vil gerne sige nogle ord i anledning af den internationale kvindedag.
"Vær venlig
Men ikke overbærende
Vær stolt, men ikke hovmodig
Le, men ikke for højt
Se, men med anstand
Vær blid, men ikke føjelig
Vær munter, men ikke letsindig
Tal, men vær behersket
Vær en kvinde
Ikke en dukke."
Tillykke, unge damer.
Tak.
Mange tak.
Tid og alder går ikke ubemærket hen.
Da fysikinstituttet blev grundlagt i 1938, fandtes auditoriet ikke.
Hvor der engang voksede jakarandatræer, er der i dag gymnastiksal.
Og en dag findes dette sted måske heller ikke.
Alt er under konstant forandring, og videnskaben er ingen undtagelser.
Det er en god indledning til en teori,
som jeg har beskæftiget mig med i 15 år.
Tre ændringer af Einsteins feltligninger
i samarbejde med min kollega og mand,
dr. Héctor Esquivel.
Sammen har vi opdaget,
at i årtier har vi fysikere overset
fire store problemer i Einsteins feltligninger.
Fortæl dem om tachyonemission.
Hvad?
Hvis du ikke forklarer tachyonemission, vil de ikke forstå noget.
Okay.
Det hænger sammen med det, vi kalder tachyonemission, som…
Med doktorens tilladelse vil jeg hurtigt forklare, hvad tachyoner er.
Det er en partikel med en usædvanlig evne
til at bevæge sig med eller hurtigere end lysets hastighed.
Ja, det skulle jeg lige til at forklare.
Hvorfor må jeg ikke hjælpe? Jeg kan forklare det.
Du foregriber, hvad jeg vil sige.
Ja, men jeg er eksperten i tachyoner.
Hvis jeg ikke forklarer det, vil ingen forstå det.
Héctor, jeg har ikke brug for din hjælp. Vær nu rar!
Han ødelægger det.
Kvinder, ikke?
Kvinder.
Nu vi taler om kvinder,
så vil jeg som kvindelig forsker
benytte lejligheden til at takke rektor, dr. Julia Villalba,
for invitationen til at holde dette foredrag.
Kollega.
Hej. Professor Cossío. Hyggeligt at møde dig.
-Dr. Esquivel. Héctor. -Hyggeligt.
-Sig ikke, du blev smidt ud. -Bestemt ikke.
Jeg forstår dig.
Måske.
Vi er dødtrætte af rektors mandehad.
Jeg mener, hvorfor står dit navn der ikke? Og hvad med dit billede?
Det er uretfærdigt og forkert. Hvorfor får du ingen anerkendelse?
Det er lige meget nu.
-Hvad laver du? Du må ikke ryge her. -Nå nej.
Vi går ud og får en øl. Vil du med?
Lad os gå.
Og det åbner mulighed for tidsrejser.
Tak og farvel.
Bravo!
-Doktor. Stort tillykke. -Mange tak.
Moster, det var vildt spændende.
Jeg forstod ikke så meget, men du har tydeligvis styr på emnet.
Jeg ved ikke, hvad der skete derinde, men…
Hvor er Héctor?
-Hvad synger du? -Den nyeste med Dúrcal.
Den er ældgammel.
Ved I, hvad jeg synes? Før i tiden var alting…
…helt fint.
Ikke?
Alt var, som det burde være.
Misforstå mig ikke.
Jeg går ind for, at kvinder får muligheder.
Lad os have ligeret, ikke?
Men jeg kan ikke acceptere, at vi opfattes som Djævelen selv.
-Nemlig. -Vi må ikke engang røre dem.
Nu skal vi føle skyld og skam,
fordi vi giver en kompliment.
Djævelen, mand.
Vise ord fra dr. Esquivel.
Nemlig.
-Skål. -Skål.
Skål, doktor.
Foredraget var fantastisk.
Selv de største tvivlere blev overbevist. De mest krævende.
Mange tak, Julia.
Jeg har et forslag.
Fakultetet vil ændre fysikinstituttets ledelse.
Vi vil gerne tilbyde, at De deltager i en slags opdateringsfase.
Gør Dem fortrolig med ændringerne på universitetet, og når tiden er inde,
så læg billet ind på stillingen som leder af fysikinstituttet.
-Du milde himmel. -Vi har brug for Dem. Jeg beder Dem.
Bliv hos os.
Du overvejer det.
Tror du, du har mere at tilbyde verden af i dag?
Eller kan verden af i dag tilbyde dig meget mere?
Jeg ved det ikke.
Men jeg må rejse tilbage for min søsters skyld.
Jeg må forhindre ulykken.
Nora.
Min mors død var ikke din skyld.
Måske var det ikke sket, hvis du havde været der.
Måske, måske ikke.
Hun kunne være død næste dag af en anden grund.
Du skylder ikke nogen noget.
Folk dør, Nora.
Det lærer man med tiden.
Jeg accepterede min mors død for flere år siden.
Det gjorde Alondra også.
Vi lever i fred med vores historie.
Hvor har du været?
Hvorfor tog du ikke din mobiltelefon?
Jeg hørte den ikke.
Jeg klarede mig godt. Hvis du er interesseret i at vide det.
Hvordan kunne det andet? Du er en kvinde med succes i 2025, ikke?
Hvad skal det sige?
-Fortjener jeg ikke at have succes? -Jo da.
Selvfølgelig fortjener du medgang.
Men lige nu…
…er du helt rundt på gulvet.
Alle klapper ad dig, doktor.
-Ikke? -Nej, det er ikke det.
Nej.
-Det, der skete, var… -Hvad skete der?
Jeg er på vej til helvede med min maskine.
-Din maskine? -Min maskine.
Min maskine.
Hvem af os sagde: "Jeg har løst et tidsparadoks?"
Hvilket havde været ligegyldigt uden min forskning i feltligninger.
Hvad? Det, du publicerede, efter jeg præsenterede dig for dr. Erasmo?
Så alt er takket være dig.
Du må være lykkelig,
meget stolt af være med i din lille klub af middelmådige chauvinister.
Det kan ikke gå hurtigt nok med at vende tilbage,
så jeg kan være med i klubben af middelmådige chauvinister som mig.
Hvis du allerede er træt af det her,
af vores samarbejde, af os, så er løbet kørt for os.
-Tag du af sted. Jeg bliver. -Fint.
Jammerne er lige kommet.
-Vi kan snart rejse hjem. -Hvorfor sagde du de ting?
Hvilke ting?
Det her. De ting.
…vi opfattes som Djævelen selv.
Sluk for det. Jeg ved, hvad jeg sagde. Sluk for det. Jeg var der.
-Mener du virkelig de ting? -Ja, Nora.
Og hvad så?
Det, jeg sagde der, gjorde mig i min tid til en god mand.
Du sagde det selv.
Deres øjne ser noget andet. Deres ører hører noget andet.
Hvad med dig?
Du synes det også, ikke? Du synes, jeg er en chauvinist.
En kvindehader? Virkelig? En krænker?
-Nej. -Ikke det?
-Nej? -Nej.
Du kender mig.
Du ved, at i min tid var jeg en god mand.
Jeg var beleven, galant, charmerende, respektfuld, kærlig, omsorgsfuld.
Var det ikke derfor, du forelskede dig i mig?
Jo. Derfor forelskede jeg mig i dig.
Men nu…
…er vi begge ofre for vores tid.
Portalen lukker, Nora.
Tilgiv mig. Jeg tog fejl.
Lad os tage hjem.
Jeg vil ikke rejse, Héctor.
Nora.
Kommentarerne er meget negative.
På universitetet har vi pligt til
at tage afstand fra sexistiske eller patriarkalsk udtalelser.
Jeg må sige en ting til Héctors forsvar.
Hans uheldige bemærkninger var ikke fremsat for at fornærme nogen.
Han voksede op i en anden tid. I vores tid, Julia. Det ved du.
Ja. Jeg ved det, fordi jeg ved, hvor I kommer fra. Det gør andre ikke.
Denne tid… har forandret os.
Vi er ikke længere de samme.
Vi ses, okay? Tante!
-Hej, min pige. -Hej.
Jeg har tænkt på jer. Hvordan går det?
Tja…
Jeg passer vist bedre ind i denne tid, ikke?
-Hvad mener du? -Det er, som du sagde.
Ægteskabet er på en måde…
…et forældet koncept.
Ja, det sagde jeg.
Men det behøver det ikke at være for dig og Héctor.
I mange år…
…har jeg været lykkelig sammen med Héctor. Meget lykkelig.
Ja. Det er klart.
I sin tid var Héctor sikkert alletiders fyr.
Han var mere end det.
Héctor er mit livs kærlighed.
Åh nej.
Nej.
Nej, nej, nej, Héctor.
Min elskede. Vi har viet vores liv til at prøve at forstå tiden.
Vi troede, vi endelig beherskede den,
men vores tid arbejdede imod os.
Vi udfordrede ikke blot videnskaben. Vi udfordrede vores kærlighed.
Og intet kan udviske det, du og jeg skabte.
Nu forstår jeg, at du er fri.
Du trives i denne tid, som tilhører dig.
Du er bestemt til at udrette større ting, end du kan drømme om.
Og derfor, selv om det gør virkelig ondt,
kan jeg ikke lade denne fortidsmand blive en hindring i dit liv.
Farvel, Nora.
Nora. Jeg bærer hvert et "jeg elsker dig" i mit hjerte.
Hver eneste melodi, vi dansede til.
Hver gang du bad mig holde mund, så vi kunne kysse.
Din for evigt. Héctor.
Hvad er der sket?
Er du okay?
Héctor er væk.
Hvad mener du?
Imaginær masse er et teoretisk begreb indenfor matematik og fysik,
som beregnes af kvadratroden af en partikel med negativ masse.
Imaginær masse er tilknyttet tachyoner.
Men hvad er tachyoner?
De er partikler, som bevæger sig…
Vær venlig at vente udenfor.
Hvor er maskinen?
Har han taget den?
Portalen er lukket, Julia.
Jeg må vente 30 år.
Hvad skal jeg gøre?
Nora.
Du var mit livs inspiration.
Og han var din.
Nu er det din tur.
Dette er din tid.
Du må leve i den.
Hvordan ville du sammenfatte det i én sætning, dr. Cervantes?
At tiden blot er os.
KVANTEFYSIKKEN KAN OMDEFINERE TIDEN
NORA CERVANTES TOP-KVANTEFYSIKER
Den nationale videnskabspris går til dr. Nora Cervantes.
"Årets kvinde" er ikke dækkende. Årtiets kvinde, måske århundredets.
KVANTEINDSIGT
Cervantes efterlod arbejdstegningen til en videnskabelig revolution.
Og så har vi Cervantes-paradokset…
Jeg havde en stor kærlighed, men vi levede i hver sin tid.
1996 MEXICO CITY
Nora.
Hvad har du gjort?
Jeg har fulgt mit hjerte.
Jeg fik mest muligt ud af de år
Jeg levede mit liv, og da tiden var inde…
…byggede jeg min egen maskine.
Så jeg kunne finde dig.
Og være sammen med dig resten af livet.
Jod.
Erbium.
Dubnium.
Og jeg elsker dig.
Tekster af: Henriette Saffron